Nagy Erika Prágai beszámoló

A gyakorlati hely bemutatása:

Az irodahelyiség első felében egy közösségi tér található. Barátságos épület, ami a kis mérete miatt meghitt légkört és jó munkavégzésre alkalmas területet létesít. A hátsó traktusban három fő helyiség található.

* Egy kisebb iroda, prezentációs teremmel összekötve:

Ez a főnökök és elöljárók munkahelye volt. A projektor modern külsőt kölcsönzött az egyébként régiesebb stílusú belső szerkezetnek és dizájnnak. Kezeletlen fabútorok borítják a falak melletti és ablak alatti területek minden négyzetcentiméterét. A plafon közepén egy kisebb csillár himbálózott barátságos fénnyel bevonva a munkaterületet a hajnali, sötétebb órákban. Egy órát is sikerült megfigyelnem amely nem csak időmérő alkatrészekkel volt felszerelve hanem légnyomás és hőmérővel is. Ezt különösen praktikusnak találtuk mind és az sem volt utolsó szempont hogy nem csupán egyszerű mintája volt, hanem a szemnek is kellemes pillangós felület dominált.

* Egy szünetekre alkalmas pihenő övezet:

Itt plafonig érő könyvespolcok találhatóak melyek a jobbnál-jobb könyvek súlya alatt rogyadoznak. Ebben az új helyiségben egy valóban különös és meghökkentő, ámbár ötletes dekoratív elemmel találkoztunk. A villanykapcsolók, a falióra, az illemhelyen található tükör és még néhány festmény kerete is mind floppy lemezekkel lett kirakva. Meglehetősen bizarr volt kezdetben de miután hozzászoktunk, rájöttünk hogy tökéletesen illik a helyiség esztétikájához.

* egy emeleti iroda :

amelyhez egy modern csigalépcső vezet fel. Ennek a galériás kialakítása lehetővé teszi hogy rálátásunk legyen a pihenő övezetre, ahonnan gyönyörködni lehet az esetleges zenében amely a két ott lévő zongorák egyikéből szűrődik fel. Az internet kapcsolat kitűnő és asztali gépek is a rendelkezésünkre álltak tökéletes minőségben, bár a komfort kedvéért előszeretettel használtuk saját laptopjaink ismerős felületét.

1. hét

Egy Zoomon keresztül tartott konferenciahívás után két feladatot kaptunk határidővel, mely egy hét volt. Első feladatunk egy angol nyelvű önéletrajz készítése volt. Ez a feladat segített a nyelvtudásunkat fejleszteni, és megismerkedtünk a különböző önéletrajz sablont kínáló weboldalakkal, amely a későbbi életünkben is hasznos lehet. Második feladatunk egy motivációs levél írása volt. Ebben a levélben, melynek 600 szavas korlátja volt, fel kellett írnunk erősségeinket, gyengeségeinket és céljainkat. Ez a feladat fejlesztette a word ismereteinket és segített a korlát miatt megtanulni röviden és hatékonyan elmondani olyan információkat magunkról, hogy az lényegre törő, mégis összeszedett legyen.

Az első hét nagyon esemény dúsan telt. Mondhatni lélegzetvételnyi szabad percünk se volt a sok látványosság miatt. Ezt persze csak pozitív dologként említem. Rögtön az első napunkon meglátogattuk az Orloj csillagászati óraművet a Városháza téren, a Lenon falat, a Károly hidat és a Kafka Múzeum külső terét is. Ebéd után elmentünk a prágai Nemzeti Múzeumhoz is, de a belsejét csak később fogjuk megnézni. Az emberek nagyon barátságosak, és szinte mindenki beszéli az angolt, legalább alapszinten. A második napon ellátogattunk a várba, ahol megmásztunk majdnem 300 lépcsőt a templom harangtoronyban. Szerdán ellátogattunk a Letna parkba, melyben épp építkezés zajlik. Egy mesterséges tavat készítenek. Itt megtudtuk, hogy a prágai emberek lenézik a vidékieket, és senki sem szereti a prágai embereket az idegenvezetőnk szerint. Meglátogattuk a planetáriumot és Eiffel Gusztáv tervezte tornyot is. Ezek voltak a csoportosan szervezett programjaink. Csütörtökön és pénteken önállóan fedezhettük fel a várost. Így néhányan az Óvárost és a Városháza teret néztük meg és fedeztük fel. A szombati napot pihenéssel töltöttük, vasárnap pedig ismét elmentünk a Letna parkba. Sajnos az időjárás nem járt a kedvünkben, ugyanis egy keddig tartó vihar keletkezett.

1. hét

A hét elején egy ismételt videokonferencia keretében új feladatot kaptunk. Írnunk kellett egy minimum háromezer, maximum ötezer szavas esszét, melyben bemutatunk egy általunk választott témát, projektszerűen, lehetőségeket és megvalósítási okot és módot analizálva. Ez a feladat is segített a word használatot könnyebbé tenni. Ezen kívül önálló gondolkodásra és átható kutatómunkára ösztönöz.

Az általam választott projekt a vér használata volt a sebészetben. Ezt a témát nagyon fontosnak tartom. Mivel sokan úgy gondolják, hogy az egyetlen opció a vértranszfúzió. De ez nem igaz. Miközben kutattam, bizonyítékot találtam arra, hogy sokkal korszerűbb, újabb és jobb módszerek vannak már ma, amit a sebészetben használni lehetne, ami biztonságosabb, mint a vértranszfúzió.

Éppen ezért ezt a témát sikerült néhány ezer szóban kifejtenem, és fontosnak tartom, hogy más emberek is megtudják, hogy nemcsak egy lehetőségük van.

A második hét kulturális eseményei szintén nem zajlottak eseménytelenül.

A hétfői rossz időjárás miatt először kedden mentünk el csoportos túrára, a Bazilikába és a mellette található sírkertbe és Vysehrádi parkba.

Ez a Szent Péter és Pál Bazilika volt. Szerdán és csütörtökön a munka és az utána levő pihenés töltötte ki az időnket.

A tanárcserét követően a Vencel tér történelmi korszakait elevenítettük fel. Megtekintettük Csehország patrónusának szobrát, a Vencel szobrot. Megemlékeztünk a prágai tavasz leverése ellen tiltakozó Jan Pallach és Jan Zajic hősökről, akikre egy kereszt emlékeztet. Szót ejtettünk a tér építészeti stílusairól is, a neoklasszicizmusról és a szecesszióról. Esti sétánk a táncoló házhoz vezetett, mely tervezését Vaclav Havel kezdeményezte.

A táncoló házban, amely a Moldva partjánál épült, galériával, étteremmel, bárral és szállodával találkoztunk. Ebben az épületegyüttesben felismerhető a férfi karjába omló női alak. Vasárnap a magas hőmérsékletre tekintettel Prága fürdőkultúrájával ismerkedtünk. Pénztárcánkhoz mérten egy lakótelepi uszodát látogattunk meg. Érdekes volt látni a magas házak közé ékelődő sportkomplexumot, amely szaunától élménymedencéig kínál lehetőségeket.

1. hét

A projekthez gyűjtött anyag rendszerezését végeztem a hét első szakaszában. Komoly kihívás volt, mivel a téma, amit választottam, nem hétköznapi. Emiatt a hagyományos információgyűjtésre használt weboldalakat hanyagolnom kellett. Így bukkantam rá az orvosi publikációk velejére. Sok új folyóirattal és egyéb weboldallal ismerkedtem meg, amelyek hasznos információval szolgáltak. Miután mindent megtudtam, ami szükséges volt, elkezdtem az írást.

Háromezer szó nagy feladatnak bizonyult, de végül sikerült túlteljesítenem a célt. Angol nyelven önállóan írni egy ismeretterjesztő szöveget, nagy élmény volt, különösen, hogy olyasmiről írtam, ami mindig is érdekelt és foglalkoztatott.

Természetesen a harmadik héten sem maradhattak el a kulturális látnivalók. Új tanárainkkal ezek a programok csak egyre bővültek. Először a Nemzeti Múzeumot látogattuk meg. A Pantheon és a neoklasszicista főlépcső egyszerűen lenyűgözött a szépségével. Érdekes, hogy a Magyar Nemzeti Múzeumot is ugyanakkor alapították, mint a prágait. Itt a történelem és természettudomány a fő profil. Nekem a híres zeneszerzőket bemutató terem tetszett a legjobban, főleg a zenei előadás miatt. Ezek után a Lucerna palotát és a fedett üzletsort tekintettük meg.

David Cerny meghökkentő szobrait, és megtekintettük. A hét közepén felfedeztük a zsidó negyedet és annak gazdag szépségét. A hét utolsó felében szuvenír boltot látogattunk idegenvezetővel, és elmentünk a Madame Tussauds viaszbábuit is megnézni. Hétvégén a Wallenstein palota gyönyörű kertjét néztük meg, majd éjszakai városnézésre mentünk, mely során a kivilágított Károly hídon is átsétáltunk. A hetet egy várban tett sétával és az őrségváltás megtekintésével zártuk.

1. hét

Az utolsó héten a pénteket leszámítva minden nap a munkahelyünkre tudtunk látogatni, immár személyesen. Itt adminisztrációs feladatokat kellett elvégeznünk, majd pedig egy prezentációt készítettünk el. Ez fejlesztette a rendezői, rendszerezői készségeinket. A munkahely segített abban, hogy egy meghatározott időrend szerint éljünk, és ahhoz ragaszkodva alakítsuk a terveinket.

Végső Prágában töltött hetünk alatt ellátogattunk a Kampa-szigetre, ahol ismételten elsétáltunk a Lennon-falhoz azzal a céllal, hogy ellenőrizzük előzetesen felragasztott matricáink fennmaradását, illetve újakat is adtunk a kollekcióhoz. Megtekintettük Cerny babáit is, és interaktívan szórakoztunk velük. A Moldva partján sétálva a Cracking Art Group pingvinjeivel is találkoztunk. Az utolsó itt töltött hetünkön végre a helyi sörkultúrát is tanulmányoztuk kissé, és megállapítottuk, hogy a világos búzasör viszi a prímet.

Hetünk utolsó felében a Letna parkban is ismételten sétát tettünk, ahol találkoztunk az ukrán háború elleni tiltakozók nagy tömegével.

Összefoglalásként elmondhatom, hogy ez a prágai utazás egy élmény volt. Az elmúlt négy hétben lehetőségünk volt Prágát bejárni, és emellett munkával hasznosan tölteni az időnket. Sok híres helyet látogattunk meg, és néhány kisebb visszhangnak örvendőt is. Ezért hosszú lenne mindet felsorolni. Személyes kedvenceim a Nemzeti Múzeum, Károly-híd, Kafka-szobor, Kampa-sziget és természetesen az uszoda voltak. Sikerült ennyi idő alatt az önálló közlekedést is megtanulnunk metróval és villamossal, amit én különösen élveztem. Munkahelyünkön apróbb adminisztrációs tevékenységeink mellett három nagyobb feladatunk volt. Angol önéletrajz, motivációs levél és választott témájú esszéírás. Ezeket mind sikeresen teljesítettük. Azt mondanám, hogy ezt az utazást érdemes volt megtenni és ajánlanám mindenkinek. Felejthetetlen élményeink lettek, és új barátságok szövődtek, amelyek nagyon fontosak.

English Summary

Being here in Prague was a whole new experience. In the past four weeks, we had the opportunity to visit all of Prague and wander around in it. At the same time, we have spent some quality time working in our office. We visited many famous places and some minor ones as well. Because of this, it would be way too long to list all of them. My personal favorites though were the National Museum, Charles Bridge, the Kafka Statue, Campa Island, and of course the swimming pool.

Spending so much time here, we got used to traveling alone using public transportation methods like the Subway and Tramway, which I particularly enjoyed.

At our work, we had some smaller administrational work and three main projects. First, we had to write in English a CV, a motivational letter and an essay featuring a subject of choice. We managed to accomplish everything. I would say that this trip was worth it and I would recommend this to everyone. We made some unforgettable memories and new friends, which are very important.